Damheñvel ouzh Ifernioù Henchres e oa re Henroma ; kerkent ha deroù ar Republik (-509) e voe du traezoù al lidoù kañv, hag adalek an eil kantved kent JK e krogas reizhaouerion al lidoù da wiskañ dilhad du. Adal neuze e voe an du liv ar chañv : en Impalaeriezh roman e rae ar vrientinion evel an dud a lezenn, kerent un den marvet a wiske dilhad du en obidoù ha pelloch-pellañ en o goude, ha tamm-ha-tamm e voe du ar marv (an hora negra, an eur zu) hag ar chañv en Europa a-bezh.